Histoaryske monuminten fan Novgorod en omkriten

De Histoaryske monuminten fan Novgorod en omkriten binne in oantal midsiuwske monuminten yn en om de Russyske stêd Veliki Novgorod. De monuminten binne yn 1992 opnommen yn 'e wrâlderfgoedlist fan UNESCO.

Tusken de 9e en de 15e iuw wie Novgorod ien fan 'e meast wichtige stêden fan it midsiuwske Ruslân. De stêd wie it sintrum fan 'e Republyk Novgorod en lei oan in belangrike hannelsrûte. Sûnt de 12e iuw wie de stêd it foarbyld fan in midsiuwske republyk, wêryn't besluten nommen waarden troch de vetsje, in gearkomste fan 'e stedsbefolking,  en in prins keazen waard. De iennige oare Russyske stêd mei in soartegelikense bestjoer wie Pskov. 

Novgorod en omkriten wie ien fan 'e pear úthoeken fan Ruslân dy't net troffen waard troch de Mongoalske ynvaazjes, wylst dat yn 'e rest fan Ruslân wol it gefal wie. Yn Novgorod waarden benammen yn 'e 14e iuw in soad nije tsjerken boud, wylst de rest fan Ruslân mei in efterstân yn ûntwikkeling te krijen hie. 

Novgorod wie ek de sit fan 'e aartsbiskop en in wichtich kultureel sintrum. De ierste Russyske manuskripten waarden yn 'e 11e iuw yn Novgorod skreaun. De Russyske arsjitektuer fan wite stien en de Russyske skilderkeunst hiene harren woartels yn Novgorod en Pskov. Ien fan 'e meast ferneamde midsiuwske skilders, Teofanus de Gryk, wurke yn Novgorod. 

It wrâlderfgoed telt meiïnoar 178 lokaasjes of bouwurken.

 Lokaasjelist 

folchnû. Ofbyld Beskriuwing Koördinaten 604-001  120px  Westlik histoarysk sintrum fan Novgorod en it Kremlyn fan Novgorod    604-002  120px  Eastlik histoarysk sintrum fan Novgorod mei it Jaroslavl-hôf en it kleaster fan de Mem Gods fan it Teken.   604-003  120px  Zverin-kleaster en omjouwing    604-004  120px  Antoniuskleaster   604-005  120px  Bertetsjerke op it tsjerkhôf     604-006  120px  Ferlossertsjerke op Nereditsa (fan 1198)   604-007  120px  Resten fan Ferkundigingstsjerke yn Gorodisjtsje   604-008  120px  Peryn-kleaster   604-009  120px  Joerjev-kleaster      604-010  120px  De tsjerken op Mjachino: Tsjerke fan Sint-Jehannes de Barmhertige en de Ferrizenistsjerke   604-011  120px  Petrus en Paulustsjerke   

 Keppeling om utens 
 Lokaasjes monuminten op 'e side fan UNESCO

Kategory:Wrâlderfgoed yn Ruslân
Kategory:Veliki Novgorod